Lord Kitchener

Lord Kitchener (oik. Aldwyn Roberts, 18. huhtikuuta 1922 Arima, Trinidad ja Tobago – 11. helmikuuta 2000) oli trinidadilainen calypso- ja soca-laulaja, yksi kansainvälisesti tunnetuimmista Mighty Sparrow’n ohella. Hänen tunnetuimpia kappaleitaan ovat ”Give Me the Ting” ja vuoden 1978 hitti ”Sugar Bum Bum”.

Lord Kitchener edusti calypson nuorempaa polvea, joka laajensi musiikkityylin kappaleiden sanoituksia yleispätevämmiksi aiemman hyvin paikallisiin aiheisiin keskittymisen sijasta. Hän asui vuodesta 1948 jonkin aikaa Lontoossa, jossa hän nousi muun muassa prinsessa Margaretin suosioon yhdessä maanmiehensä Lord Beginnerin kanssa. Kotimaassaan hän voitti ennätykselliset 11 Road March -musiikkikilpailua Port of Spainin vuosittaisilla karnevaaleilla vuosien 1946 ja 1976 välillä. Tämän jälkeen hän vetäytyi kilpailuista ja keskittyi steelband-musiikin säveltämiseen.

Lähteet

Calypsomuusikot
Vuonna 1922 syntyneet
Vuonna 2000 kuolleet
Trinidadtobagolaiset muusikot